Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta /* JOIN/2013/02 final - 2013/0079 (NLE) */





PERUSTELUT (1) Neuvosto hyväksyi 28 päivänä helmikuuta 2013 päätöksen 2013/109/YUTP[1] Syyriaan kohdistettavista rajoittavista toimenpiteistä annetun päätöksen 2012/739/YUTP muuttamisesta. Päätöksellä muutettiin aseidenvientikieltoa ja teknistä apua koskevien poikkeusten soveltamisalaa. (2) Teknistä apua koskevat kiellot on pantu unionin tasolla täytäntöön neuvoston asetuksella (EU) N:o 36/2012. Tämän vuoksi myös neuvoston asetusta (EU) N:o 36/2012 on ajantasaistettava. (3) Unionin lisätoimet ovat tarpeen näiden toimenpiteiden panemiseksi täytäntöön. 2013/0079 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvosto antoi Syyrian tilanteen johdosta määrättävistä rajoittavista toimenpiteistä 18 päivänä tammikuuta 2012 asetuksen (EU) N:o 36/2012[2], jolla pannaan täytäntöön Syyriaan kohdistuvista rajoittavista toimenpiteistä 1 päivänä joulukuuta 2011 annettu neuvoston päätös 2011/782/YUTP[3]. Päätöksellä 2012/739/YUTP kumotaan ja korvataan päätös 2011/782/YUTP. (2) Syyriaan kohdistettavista rajoittavista toimenpiteistä annetun päätöksen 2012/739/YUTP muuttamisesta 28 päivänä helmikuuta 2013 annettu neuvoston päätös 2013/109/YUTP[4] sisältää uusia poikkeuksia, jotka koskevat teknisen avun antamista. (3) Koska kyseiset toimenpiteet kuuluvat Euroopan unionin toiminnasta tehdyn sopimuksen soveltamisalaan, unionitasoinen sääntely on tarpeen toimenpiteiden panemiseksi täytäntöön erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa. (4) Sen vuoksi asetusta (EU) N:o 36/2012 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 36/2012 seuraavasti: Korvataan 3 artiklan 2 kohta seuraavasti: ”Edellä olevasta 1 kohdasta poiketen siinä tarkoitettuja kieltoja ei sovelleta sellaisen teknisen avun, rahoituksen ja rahoitusavun antamiseen, joka liittyy – yksinomaan loitontamista tarkkailevien YK:n joukkojen (UNDOF) tukemiseen tarkoitettuun tekniseen apuun; – humanitaariseen tai suojaavaan käyttöön tai siviilien suojelemiseksi taikka institutionaalisten rakenteiden kehittämistä koskeviin YK:n ja unionin ohjelmiin tai unionin ja YK:n kriisinhallintaoperaatioihin taikka Syyrian kansalliselle vallankumouksellisten ja oppositioryhmien liittoutumalle siviilien suojeluun tarkoitettuihin ei-tappaviin puolustustarvikkeisiin tai sellaisiin tarvikkeisiin, joita voitaisiin käyttää kansallisiin sortotoimiin; – ainoastaan unionin ja sen jäsenvaltioiden henkilöstön suojaamiseen Syyriassa taikka Syyrian kansalliselle vallankumouksellisten ja oppositioryhmien liittoutumalle siviilien suojeluun tarkoitettuihin luodinkestävästä materiaalista valmistettuihin tai luodinkestävillä tarvikkeilla varustettuihin muihin kuin taisteluajoneuvoihin; – Syyrian kansalliselle vallankumouksellisten ja oppositioryhmien liittoutumalle siviilien suojeluun tarkoitettuun tekniseen apuun, välityspalveluihin tai muihin palveluihin edellyttäen, että liitteessä III luetelluilla verkkosivustoilla nimetty jäsenvaltion toimivaltainen viranomainen on ensin hyväksynyt avun tai rahoituksen antamisen.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 28, 1.3.2013, s. 8. [2] EUVL L 16, 19.1.2012, s. 1. [3] EUVL L 319, 2.12.2011, s. 56. [4] EUVL L 58, 1.3.2013, s. 8.